14.11.2022.
LV
Eiropas Savienības Oficiālais Vēstnesis
C 431/3
Lietas ierosināšana (Lieta M.10646 – MICROSOFT / ACTIVISION BLIZZARD) (Dokuments attiecas uz EEZ)
(2022/C 431/03) 2022. gada 8. novembrī Komisija nolēma ierosināt lietu par augstāk minēto koncentrāciju, tā kā Komisija ir konstatējusi, ka paziņotā koncentrācija rada pamatotas šaubas par atbilstību kopējam tirgum.
Lietas ierosināšana uzsāk izmeklēšanas otro posmu attiecībā uz paziņoto koncentrāciju, un tā neskar galīgo lēmumu šajā lietā.
Lēmums ir balstīts uz Padomes Regulas (EK) Nr. 139/2004 (1) 6. panta 1. punkta c) apakšpunktu.
Komisija uzaicina ieinteresētās puses iesniegt tai savus iespējamos apsvērumus par ierosināto koncentrāciju.
Lai nodrošinātu procedūras ievērošanu, apsvērumiem jānonāk Komisijā ne vēlāk kā 15 dienu laikā pēc šīs publikācijas datuma.
Apsvērumus Komisijai var nosūtīt pa faksu (+32 22964301), pa e-pastu uz adresi COMP-MERGERREGISTRY@ec.europa.eu vai pa pastu ar atsauces numuru M.10646 – MICROSOFT / ACTIVISION BLIZZARD uz šādu adresi: European Commission Directorate-General for Competition, Merger Registry 1049 Bruxelles/Brussel BELGIQUE/BELGIË
(1) OV L 24, 29.1.2004., 1. lpp.
(“Apvienošanās regula”).